СССР възкръсва всеки петък в софийски клуб - e-vestnik.bg\nСССР възкръсва всеки петък в софийски клуб\nСервитьорките в руската вечер са облечени с тениски с надписи СССР и герба на Съветския съюз. На главите са с кепета от съветски военни униформи.\nСССР е жив! Или поне част от него. Музиката, филмите и символите на Съветския съюз отново са модни. Сега обаче не става въпрос само за тениските с надпис СССР, с които преди 4-5 години бе залято българското Черноморие.\nВ София има място, където червеното е на мода, а сърпът и чукът са задължителният „аксесоар“. Това място е клуб-театър „Ла Страда“. Всеки петък и събота зажаднелите за руска музика, руска водка и купон по руски се събират там. Червеното е навсякъде – столове, покривки, дори салфетките са с цвета, асоцииран с любов, гняв, кръв и комунизъм. Сервитьорките са с войнишки кепета от съветски униформи на главите и с тениски с герба на СССР. Атмосферата се допълва от знамето на Съветския съюз над сцената. Прожектор го осветява, правейки светещ ореол около сърпа и чука.\nПетьо от „Грамофон“ пее хита „Произведен в СССР“ с червена тениска с надпис СССР.\nСнимки: Иван Бакалов Сервитьорките в руската вечер са облечени с тениски с надписи СССР и герба на Съветския съюз. На главите са с кепета от съветски военни униформи. Христо запява „Мгновения“ от филма „17 мига от пролетта“. Зад него е осветено знамето на СССР. Снимки: Иван Бакалов Тримата от „Грамофон“ пеят във военни униформи. Снимки: Иван Бакалов Дори на балкона посетители стават от масите да танцуват. Посетителите в „Ла Страда“ във вихъра на танца. Певците от „Грамофон“ получават като награда по една бутилка водка „Столичная“ от върли фенове на руските песни. Тримата пеят с водка в краката си по време на третия блок от песни. Водка „Столичная“ в краката на Христо от „Грамофон“ Фенки се подреждат до певците от „Грамофон“ и припяват с тях руските песни.\nТеатър „Ла Страда“ в петък и събота работи като руски ресторант, а на сцената излизат едни след други група „Грамофон“, автентична руска певица в стил Ала Пугачова и балет. Клубът от години е собственост на Пламен Тимев – Ганди, който неотдавна беше задържан за кратко в ареста. Стените на клуба са украсени с десетки снимки на известни посетители в „Ла Страда“, виждат се автографи на няколко руски космонавти, актьори, сред които се откроява легендарният Алексей Баталов. В едно сепаре има голям бронзов бюст на самия Пламен Тимев – Ганди, с лавров венец на главата, много наподобяващ образа на римския император Веспасиан.\nВсички маси в клуба са резервирани. Постепенно те започват да се запълват от любители на руския дух и атмосфера. Към 21 часа на сцената се появяват група „Грамофон“. Триото Христо, Георги и Петьо от 2000 – та година изпълняват руски песни. Популярни са като групата, подгрявала любимците на руския президент Владимир Путин – група „Любе“, на концерта им в Каварна, миналата година.\nПевците поздравяват публиката, махат на редовните посетители и обещават, че купонът тепърва започва. Руската вечер в „Ла Страда“ започва с познати песни от стари филми и парчетата на група „Любе“. В първата част певците от „Грамофон“ са облечени в копринени рубашки. Те подканят зрителите „да се пие много водка“. „Елексирът“ се разлива по масите и градусът на настроените постепенно се покачва. Певците продължават с песен от филма, разплакал няколко поколения и спечелил през 1981 г. „Оскар“ за най-добър чуждестранен филм – „Москва не вярва на сълзи“.След кратка почивка, певците излизат облечени във военни униформи. „В този блок ще ви изпеем незабравими военни песни“, обявяват те. Звучи песента „Смуглянка“ от филма „В боя отиват само старци“, „Поручик Галицин“ от „Офицери“. „Сега продължаваме с песен от филм, заради който улиците оставаха празни: „“17 мига от пролетта“, казва Петьо. Залата се оглася от ентусиазирани викове, а някои от купонджиите застават „мирно“ в очакване на култовата песен. „Мгновения, мгновения, мгновения“, припява Христо, а запленени от песента фенове почват да маршируват.\n„Ваше благородие, госпожа удача“, започват момчетата от групата песента от филма „Бялото слънце на пустинята“. Две ентусиастки изскачат на сцената и застават между тях. Дамите остават на сцената до края на изпълнението и се опитват да привлекат вниманието на певците с поклащания и погледи, изпълнени с носталгия и блясък. След края на песента Петьо обявява, че ще започне бърза песен и добавя, че „най-добре ще е да не се танцува на сцената, защото не е стабилна“.\n„Военният блок“ продължава с песента „Катюша“. Старата песен за девойката, изпратила песента си на любимия на фронта е дала името на новото оръжие от 1938 г., „довеждащо до ужас врага през Втората световна война“.\nВ полунощ купонът е в разгара си. Някои танцуват около масите, други правят „осморки по дансинга“, всяка следваща песен предизвиква все по-ентусиазирани възгласи. В почивката преди последния блок от песни диджеят озвучава с песента „Здесь птицы не поют“ от филма „Беларуската гара“. Звъненето на чаши и тракането на ножове и вилици се заглушава от плахи припявания: „И значит, нам нужна одна победа, Одна на всех – мы за ценой не постоим“. На припева седящите по червените маси стават по-смели и в клуба се разнася силно: „Нас ждет огонь смертельный, … Десятый наш десантный батальон!“\nЗа последната част от песните певците от „Грамофон“ са се облекли в червени тениски с надпис „СССР“. В тон с облеклото и светещите сърп и чук на знамето над главите им, мъжете запяват хита на Олег Газманов „Произведен в СССР“.\n„Я раждьон в Советском Союзе, сделан я в СССР“ (Б. р. – Аз съм роден в Съветския съюз, произведен съм в СССР), запяват грамофонци песента на Олег Газманов, взривяваща стадиони с хиляди фенове в Русия.\nТекстът умилява носталгиците по съветско време. Но в няколко бивши съветски републики, вече суверенни държави, сигурно не са във възторг от текста на песента:\nУкрайна и Крим, Беларус и Молдова –\nТова е моята страна.\nСахалин и Камчатка, Уралските планини –\nКрасноярски край, Сибир и Поволжие\nКазахстан и Кавказ, и Прибалтика също…\nАз съм роден в Съветския съюз,\nпроизведен съм в СССР\nпроизведен съм в СССР.\nВодка, хайвер, Ермитаж и ракети,\nНай-красивите жени на планетата,\nшах, опера, най-добрият балет,\nКажете, къде има това, което ние нямаме?\nДаже Европа се обедини в съюз.\nЗаедно нашите предци са се сражавали в боя.\nЗаедно са спечелили Втората световна война,\nЗаедно ние сме най-голямата страна,\nГраниците задушават, без визи – не е позволено,\nКак ви е без нас, отзовете се, приятели?\n(б. р. – текстът се пее в оригинал, тук е преведен от руски)\nТанците в „Ла Страда“ не спират, а ентусиастите на дансинга също запяват „…Сделан я в СССР“.\nВ краката на тримата от „Грамофон“ вече са сложени три бутилки водка „Столичная“, които придават завършен вид на следващата песен – „Руская водка“. „Руска водка, какво направи, руска водка ти ме погуби“, весело подскачат певците и купонджиите в такт с песента, възпяваща „елексира“. Следва и бавно парче, в което водката има основна роля. „Хайде за!“ – песен на „Любе“, която подканя „Хайде за живота, давай, брат до дъно, за тези които са били с нас тогава, хайде за живота …!“\nДраматичната песен на „Любе“ е последвана от „Мне мама тихо говорила“ на Филип Киркоров, позната у нас като „Отдавна хората говорят“ на Тони Димитрова. Всички в „Ла Страда“ запяват – който не знае текста на руски, продължава на български.\nИзпълненията на „Грамофон“ приключват с поздрави, заявени от гостите в клуба по време на почивките. „Радваме се че вашите вкусове съвпадат с нашите и ще ви изпеем още няколко песни на „Любе“, рекламират певците любимата си група и не забравят да добавят, че “ тя е любима и на Путин“.\nЕтикети: комунизъм, СССР\nИкономиката няма да спаси Тръмп\nПол Кругман*, в. Ню Йорк таймс\n„Брекзит с отворена граница“ е фантазия. Тереза Мей обаче продължава да я преследва\nСаймън Дженкинс, в. Гардиън\nЕС следи шоуто Брекзит с пуканки в ръка, но се притеснява и за бъдещето си\nАлистър Макдоналд, Мишел Роз, Ройтерс\nПредизборните глупости почнаха официално. Цвъковизми и др. -изми\nЖивотът спря своя ход. Луната замръзна над Земята. Животни и риби притихнаха в горите и моретата, вятърът спря да свири в комините. Цялото прогресивно човечество, притаило дъх, очаква колко „дипутатьи” ще вкара в европарламента Цвъцко. Габриел ще поеме на крехките …още »\nАрхив - Избор на месец - януари 2019 (77) декември 2018 (86) ноември 2018 (102) октомври 2018 (103) септември 2018 (90) август 2018 (96) юли 2018 (94) юни 2018 (104) май 2018 (112) април 2018 (103) март 2018 (102) февруари 2018 (93) януари 2018 (101) декември 2017 (100) ноември 2017 (118) октомври 2017 (115) септември 2017 (118) август 2017 (115) юли 2017 (123) юни 2017 (113) май 2017 (118) април 2017 (115) март 2017 (133) февруари 2017 (108) януари 2017 (125) декември 2016 (140) ноември 2016 (156) октомври 2016 (147) септември 2016 (137) август 2016 (140) юли 2016 (147) юни 2016 (154) май 2016 (137) април 2016 (148) март 2016 (148) февруари 2016 (142) януари 2016 (141) декември 2015 (145) ноември 2015 (147) октомври 2015 (167) септември 2015 (136) август 2015 (178) юли 2015 (205) юни 2015 (214) май 2015 (199) април 2015 (200) март 2015 (223) февруари 2015 (198) януари 2015 (203) декември 2014 (197) ноември 2014 (202) октомври 2014 (187) септември 2014 (171) август 2014 (168) юли 2014 (204) юни 2014 (192) май 2014 (196) април 2014 (193) март 2014 (210) февруари 2014 (225) януари 2014 (238) декември 2013 (232) ноември 2013 (286) октомври 2013 (280) септември 2013 (218) август 2013 (258) юли 2013 (279) юни 2013 (246) май 2013 (229) април 2013 (249) март 2013 (264) февруари 2013 (245) януари 2013 (233) декември 2012 (232) ноември 2012 (252) октомври 2012 (267) септември 2012 (215) август 2012 (254) юли 2012 (253) юни 2012 (222) май 2012 (210) април 2012 (218) март 2012 (271) февруари 2012 (259) януари 2012 (243) декември 2011 (262) ноември 2011 (249) октомври 2011 (234) септември 2011 (191) август 2011 (234) юли 2011 (236) юни 2011 (225) май 2011 (194) април 2011 (231) март 2011 (231) февруари 2011 (198) януари 2011 (218) декември 2010 (204) ноември 2010 (205) октомври 2010 (227) септември 2010 (192) август 2010 (209) юли 2010 (187) юни 2010 (219) май 2010 (228) април 2010 (214) март 2010 (219) февруари 2010 (209) януари 2010 (233) декември 2009 (225) ноември 2009 (236) октомври 2009 (203) септември 2009 (215) август 2009 (232) юли 2009 (207) юни 2009 (181) май 2009 (154) април 2009 (179) март 2009 (184) февруари 2009 (183) януари 2009 (164) декември 2008 (159) ноември 2008 (160) октомври 2008 (171) септември 2008 (148) август 2008 (152) юли 2008 (168) юни 2008 (150) май 2008 (135) април 2008 (145) март 2008 (161) февруари 2008 (156) януари 2008 (157) декември 2007 (138) ноември 2007 (161) октомври 2007 (172) септември 2007 (131) август 2007 (152) юли 2007 (184) юни 2007 (170) май 2007 (169) април 2007 (155) март 2007 (121)


Versace Bright Crystal Absolu, парфюмна вода за жени 90 мл. | enzo.bg\n3 размера на продукта от 61,10 лв.\nVersace Bright Crystal Absoluподаръчен комплект XIII.\nVersace Bright Crystal Absoluпарфюмна вода тестер за жени 90 мл.\nОт първо подушване се влюбих в този аромат! По-интензивен и по красив от Versace Bright Crystal. Ухае в продължение на дни.\nКрасив, свеж, интензивен аромат. Харесва се на всички около мен, постоянно получавам комплименти!\nПарфюмът е изключително траен и наситен, достатъчно е едно пръскане и ще ухаете отдалеч. Това, което не ми харесва е, че е сладникав. Негова по-лека версия е Versace Bright Crystal, но последният не е толкова дълготраен като този.\nНевероятен аромат, много траен и наситен! Препоръчвам го!


Черницата - много ползи, отглеждането ѝ е лесно | Овошки | Български Фермер\n04 юли 2020 Овошки 0 42201\nСветът познава 68 вида\nНе са много растенията, които предлагат толкова блага на стопанина, а същевременно изискват толкова малко в замяна. Такава е и черницата, която от половин месец вече ни дава своите сладки плодове.\nДървото е едно от най-бързо растящите в умерения климат, по-често е ниско, но според вида си може да стигне 20 метра. Рядко го нападат вредители и болести. А освен за хората, черницата е и любима част от менюто на дребни гризачи, калинки и домашни животни.\nРодината на черницата е Китай, като днес светът познава 68 вида. "Първородната" е бялата, местен вид в Северна, Източна и Централна Азия, използвана за хранене на копринените буби. Черната е родом от югозападна Азия, донесена в Европа още през античността, където продължава да се отглежда заради плодовете си. Червената черница е хибрид от източна Северна Америка.\nЧерна, бяла и червена\nЦветът на плода не винаги идентифицира черничните видове, затова можем и да се объркаме. Белите (Morus alba) например могат да дадат и виолетови или черни плодове. Плодовете й обикновено са много сладки.\nПлодовете на червената черница (Morus rubra) обикновено са наситено червени, почти черни, а в най-добрите сортове има аромат, почти равен на този на черната черница.\nПлодовете на най-често срещаната у нас черница - черната (Morus nigra), са едри и сочни, с добър баланс на сладост и тръпчивост. Последната се различава от бялата по листната повърхност, чиято долна страна е косместа. Плодове на черната черница е сигурно, че ще оцветят пръстите ви.\nПлодовете на бялата и червената черница са по-трудни за разграничаване, но сигурен начин да ги разгадаете е по вида на листата. Червената има грапави листа, подобна по текстура на фина шкурка, докато тази на бялата имат гладка и лъскава повърност.\nСлучва се червена и бяла черница да се хибридизират, получават се дървета с междинни характеристики и това може да ни обърка.\nОбича слънце, но издържа до -36 градуса\nЧерницата обича слънце. Толерантна на суша, тя чудесно вирее в континентален климат с горещи лета.\nВ същото време е много издръжливо дърво, понасящо температури до минус 36C. Morus alba е най-студоустойчива.\nЧерниците са адаптирани към груби, средни и фини почви, като понасят диапазон на pH от 5,0-7,0, с предпочитание топла, влажна, добре дренирана глинеста почва.\nРастенията са устойчиви на засушаване, но растат най-добре и дават високи резултати в райони с валежи между 600-1500 мм на година. У нас - със средногодишни валежи от 500-600 мм, те растат добре без напояване.\nИмаме и чудесни високопродуктивни сортове, а устойчви на разнообразни температури и резистенти на болести са Кинриу, Враца 18, Враца 24, Кокусо 21, Кокусо 27.\nКато млада черницата е бързо растящо дърво, което го прави идеален избор за нова градина. При засаждането имайте предвид, че дърветата ще станат големи и ще оставят тежка сянка. Също така плододаването на черницата е продължително и може да е невъзможно да се събере всичката реколта. Затова е добре тя да бъде на място, където падането на плодовете няма да бъде неудобство. Най-добре е да надвисва над животновъдното стопанство в задния двор, където на плодовете й, ще се радват кокошки и прасета.\nКалемите са надежден начин за размножаване на черници, приемат се най-добре в края на есента или началото на пролетта.\nПлодовете са витаминозна бомба\nТе съдържат голямо количество витамин С и желязо, имат тонизиращо, антибактериално, антиоксидантно и противовъзпалително свойство.\nЗа разлика от много други овошки, чиито плодовете узряват почти наведнъж, черницата е с обратното предимство - плодовете й узряват за продължителен период от време. Периодът на плододаване може да бъде от 6-8 седмици.\nБерете плодове, когато са черни и узрели, тъй като плодът не узрява след набиране.\nПлодовете на черните черници на места в страната се използват и за направата на вино и ракия.\nЛистата и клоните стават за фураж\nТе са чудесна храна за домашните животни (говеда, кози, прасета и зайци) и се използват за това в цял свят, особено в райони с лоши почви и ниски валежи, където не винаги има прясна храна.\nЛистата съдържат между 18-25% протеин (съдържание на сухо вещество) и имат висока смилаемост (70-90%). Добивите на листата и стъблата, използвани за фураж, варират от 3,2 до 21 т/дка за година.\nОзеленяват, стават за огради и кошници\nОт клоните на черницата се произвеждат различни занаятчийски изделия, включително и спортни уреди (например стикове за хокей или тенис ракети). Тънките клони могат да бъдат вплетени в кошници и огради.\nЧерницата има сравнително прави здрави клони, които се използват за колове и дървени подпори. Устойчивостта на резитба, ниските й нужда за вода и толерантността й към замърсяване я прави много подходяща за градски условия - улична сянка и разкрасяване. Често се отглежда край пътища и алеи като декоративно дърво.\nВидът е полезен при ерозия на почвата, може да увеличи плодородието чрез падналите плодове.\nЛекарство е не само при простуда\nЛечебните възможности на черницата и не само на плода й са многобройни.\nТака например кората успокоява болки в стомаха, а листата и клонките могат да се използват за лечение на тежки настинки, кашлица, зачервяване на очите, ухапвания от насекоми и рани.\nПлодът лекува язва, болки в гърлото, меланхолия, зъбобол, диабет, бъбречна недостатъчност, предотвратява образуване на афти, гингивит, подсилва и защитните сили на очния нерв, смъква висока кръвна захар и висок холестерол, успокоява болка и възпалени венци.\nКитайците използват плодовете на черницата от векове и като афродизиак.\nСъхранение на дудите\nЧерниците имат едни от най-нетрайните плодове - дудите, за това и рядко можем да срещнем да се продават. В хладилник издържат само 2-3 дни. За да се възползвате цяла година от лечебните им свойства, може да ги сушите, да направите сладко или да ги замразите във фризер.\nЗа да не променят вкуса си и да се съхранят максимално полезните съставки, използвайте форма за лед. Напълнете празнините с вода и във всяка пуснете по 1-2 плодчета.\nВ Корея приготвят чай от пресни или сушени листа на черница. Те са високо хранителни и съдържат витамини B комплекс (с изключение на B12), витамин C (200-300mg/100g), витамин D и флавоноли. Понякога ги ядат като зеленчук.\nВ няколко града в САЩ като Ел Пасо в щата Тексас и Феникс в Аризона е забранено засаждането на черница. Причината - счита се, че прашецът й е причина за увеличаване на сенната хрема.\nУ нас черницата, както ореха и вековните дървета, е със специален статут на закрила, за чието отсичане има по-особени процедури. В различните краища на страната ни черниците ги наричат дуди, дудули, бубонки, църници или моренки.


Умора - Фитнес\nДори когато една работа протича при т.нар. устойчиво състояние (Steady state), при което се установява постоянна кислородна консумация, постоянна и сравнително невисока пулсова честота при добра синхронизация между ресинтеза на АТФ (в случая аеробен) и снабдяването му с необходимите за това съставки, такава работа пак не може да продължи неограничено време. Развива се характерно физиологично състояние — умора. Какво всъщност представлява умората?!\nУмората, най-кратко казано, е невъзможност да се продължи работата при предишната интензивност. Колкото и неприятно да е чувството на умора, то е полезно, защото предупреждава за приближаването на зоната на неблагоприятни биохимични и функционални изменения както в работещите мускули, така и в целия организъм, предпазвайки ги по този начин от вредни последствия. С други думи, умората е сигнал за предела на нашите възможности. Периодичната, правилно дозирана умора е и фактор, които поставя организма на спортиста пред нови, по-трудни изисквания и го извежда по този начин в по-високо функционално състояние. Но защо все пак се уморяваме и какъв е механизмът на положителната роля на умората в човешкия организъм? На някои аспекти от тези въпроси ще бъде отговорено по-долу.\nИзчерпване и възстановяване на енергетичните ресурси. Състоянието на умора до голяма степен зависи от изразходването на мускулния гликоген. Ефектът варира в зависимост от тренираността на индивида и интензивността на тренировката, като обикновено умората настъпва 1,5—2 часа след началото на тренировката. По това време енергийните ресурси се изчерпват и тялото престава да се подчинява вече ефективно (това е една от причините за прилагането не на една свръхпродължителна, а на няколко по-къси тренировки дневно при висококвалифицираните спортисти). Настъпва преориентиране към мастните киселини, но интензивността на работата при това неизбежно намалява. Умората настъпва изведнъж, т. е. намаляването на работоспособността има характер на срив.\nДа проследим и как става възстановяването на изразходваните енергетични ресурси. То съвсем не съвпада с реда на включването им по време на физическото усилие. Най-напред започва възстановяването на АТФ, но до до работното му ниво се стига значително по-късно, тъй като той същевременно е и субстанцията, която осигурява енергия за останалите метаболитични процеси по време на отдих. Най-бързо протича възстановяването на КФ, който най-напред се изразходва по време на тренировка. На второ място е гликогенът, а най-накрая — АТФ.\nУмора част ІІ\nGenerated in 0.27845692634583 Seconds


Как да събудим интереса на децата към храната – В чехлите на мама * In mom`s slippers\nКак да събудим интереса на децата към храната\ninmomsslippers\tСъвети, Храна за здрави деца\t май 14, 2020 1 Minute\nВъпросът за безпроблемното и здравословно хранене на децата ме вълнува от момента, в който захраних първия си син. След като ви разказах накратко в Instagram (можете да видите видео материалите в акценти в профила ми) как се справям с някои типични за всяко дете хранителни капризи и нежелано поведение на масата (като хвърлянето на храна на пода), днес искам да ви споделя как въобще да събудим интереса на детето към храната, защото всъщност това е в основата на здравословните хранителни навици.\nАз лично спазвам тези правила от първия ден на захранване на двете ми деца и смея да твърдя, че в момента и двамата се хранят разнообразно и проявяват интерес към повечето полезни или към новите храни. Разбира се, проявяват и капризи, но те са нормални за всяко дете, защото както ние възрастните не сме склонни да се храним с всичко, така и децата оформят своите предпочитания, опитвайки храните, които им предлагаме.\nКои храни мразите вие? Как ще реагирате, ако някой ви кара да ги ядете? Същото е с децата. Ако не харесват някоя храна, колкото и да е полезна и добра за нас, няма да ги накараме да я харесат лесно. Най-много да я намразят, ако сме настоятелни и досадни в опитите си да ги храним именно с тази храна.\nИ все пак ето какво можем да правим, за да събудим интереса на децата към храната, която им предлагаме:\n✅ Хранете се винаги заедно с децата\nОт ден 1 на захранването аз сядам на масата заедно с децата ми и ям от абсолютно същата храна, която им предлагам. Ако това е бебешко пюре, си сипвам 2-3 лъжички в малка купичка и ям бавно, така че детето да вижда, че и аз ям същата храна, като неговата. Как помага това?\nПърво, събуждате интереса на детето ➡ 👶: Какво прави мама? Искам и аз! Когато децата станат по-големи, няма начин да седнете да ядете нещо, без те да дойдат и да попитат най-малкото какво ядете. Почти винаги искат да опитат, а в някои случаи изяждат всичко преди вас.\nВторо, изграждате доверие у децата към храната. Новите и непознати храни на някои деца им изглеждат странни, неприятни, страшни дори. Ако и вие ядете от същата храна, и детето ще е по-склонно да я опита. Ако обаче никога не ви вижда да ядете като неговата храна, защо си мислите, че ще ви има доверие и ще иска да я опита и то.\n✅ Говорете положително за храната и измисляйте интересни истории за нея\nКогато децата ми бяха бебета, им разказвах какво ядем, какъв вкус има, защо е полезно, издавах забавни звуци при опитването на храната, имитирах животни, които се хранят със същата храна и т.н.\nС времето приказките преминават в по-сложни изречения с образователни елементи. Например, големият ми син Алекс обича да си говорим как броколите приличат на дървета, как динозаврите са се хранили с тях или пък да хрупаме шумно морковите, все едно зайчета ги хрупкат скришно в градинската леха. Да, понякога сме шумни, мляскащи и смеещи се, но това е по-добрият вариант от тихо дете, вперило поглед в екрана, докато дъвче неосъзнавайки с какво и защо се храни.\nОсвен това вместо да обяснявам до втръсване на детето как трябва да се храни тук и веднага, за да порасне голямо и силно, аз разказвам приказки. Алекс знае, че когато се храни, в стомаха и червата му влизат микроскопични човечета, които използват храната, за да произведат тухлички, с които да направят тялото му по-голямо и здраво. Или пък правят щитове, с които се борят с лошите микроби и вируси. Ако откаже да яде леща, просто му казвам, че човечета ще се разочароват, защото няма да могат да направят нови тухлички. Или ако не иска да хапне плод, му казвам, че няма да могат да си направят щитове срещу вирусите, които дебнат навън.\n✅ Не използвайте играчки/екрани/книжки и други занимателни средства, за да накарате детето да стои мирно и да яде\nТака никога няма да събудите интереса на детето към храната, защото то ще се храни автоматично без да влага мисъл и без да обръща внимание на сигналите на тялото си за глад и ситост.\nАз също съм попадала в капана на храненето пред телевизора, само и само да нахраня детето и то да не стои гладно. Бързо осъзнах, че така вредя повече на детето, отколкото да му помагам.\n✅ Не настоявайте\nНай-големият убиец на интереса към храненето е досадното настояване и повтаряне. Отново влезте в положението на детето: ако вас ви карат настоятелно да направите нещо, което не искате, по-скоро ще се предадете, или ще намразите това нещо?\nДайте свобода на детето да се храни колкото и с каквото пожелае. Аз имам следното правило: аз съм тази, която решава какво да сложи в чиниите на децата, но децата са тези, които решават колко и какво да изядат от съдържанието на тези чинии. За целта винаги предлагам разнообразие в чиниите, като освен основното ястие добавям и малки количество от храни, които знам, че детето обича и ще яде (парченца сурови моркови, варено яйце, малки парченца хляб, сирене, плод и т.н. според вкуса на детето). Така избягвам риска детето веднага да отхвърли чинията, но и увеличавам шанса покрай любимата си храна да опита и основното.\nPrevious Post Руло Стефани без месо\nNext Post Да учим буквите забавно с всички сетива: седмица на буква Б


Битаци | Директория за линкове\nНа територията на страната има много битаци, които са със свободен достъп за абсолютно всички хора. Обикновено те са разположени в търговско – индустриални зони или на по-отдалечени места, където посетителите трябва да използват собствен транспорт, най-често автомобил. Нерядко обаче може да стигнем до този вид пазар и с някоя от транспортните линии. Не е важно как ще отидем, а дали нещата, които искаме, са в наличност и дали са достатъчно качествени, че да оправдаят инвестицията. Трябва да се има предвид, че предлаганите стоки най-често не са нови и току-що произведени, а втора ръка или на старо. Търговците прибягват и до друг трик – намират неизползвани вещи на улицата, по мазетата и таваните на къщите и ако още са относително запазени, могат да ги пласират на печалба. Относително ниските и изгодни цени привличат хората на такива места, особено пък ако те са колекционери на определена вещ и имат желание да добавят още към колекциите си.\nРазличните битаци като цяло си приличат по едно основно нещо – сергиите са разположени много близо една до друга. Практически търговците там често пъти са амбулатни, тоест не разполагат с разрешително и всички други документи, за да продават своята стока. Нерядко самите те се познават много добре помежду си и така успяват да си набавят стока, към която клиент е проявил интерес, но в момента е изчерпана.На битака освен дрехи, маратонки и всякакво друго облекло, е пълно с вещи от всякакъв тип. Преобладават части за коли, за мобилни телефони, кабели, интернет устройства. Възможно е дори да видим търговци, предлагащи ни кроасани, чипсове, вафли и други десерти на десетократно по-ниски цени, отколкото са в магазините. Преди обаче да се решим да си купуваме храна от там, е редно да проверим качеството й. Сред вещите, към които се проявава значителен интерес, са книгите и учебниците. Точно те най-често се намират именно на тавани и мазета – за съжаление много обитатели изхвърлят стари и ненужни за тях четива или директно ги носят на битака, искайки символична за тях цена от продавача. Впоследствие той ги пласира на доста по-добра печалба, което е и основната му цел.\nВъпреки че всички битаци представляват неорганизирани и хаотични пазари, интересът към тях е огромен, защото измежду много старите и похабени артикули е възможно да намерим и такива, които са чисто нови и със супер качество. Така например именно от битак, а не от специализиран магазин можем да се сдобием с оригианално швейцарско ножче, което включва в себе си цял комплект от допълнителни приложения. Отварачка за бутилки, пила и химикалка са само малка част от тези допълнителни компоненти. По отношение на запалките, и там изборът е богат и разнообразен. Една от най-популярните марки – Зипо, и до днес продължава да е масово предпочитана, а докато оригиналът струва много пари, то на битак е възможно да склоним търговеца да ни я продаде достъпно. За допълнителна сигурност, когато се сдобием с някоя вещ от битака, е добре вкъщи да я разглобим на части и да почистим всяка една от тях със спирт за дезинфекция.


Сторниране на касов бон във връзка с издадено кредитно известие към фактура;, сторниране на касов бон от предходен месец\nСторниране на касов бон от предходен месец\n/ 05.09.2021 / Риналдо\nВ този случай при печат на сторно фискалния бон данните за плащането, което се сторнира, се въвеждат ръчно УНП, Док. Особеното при сторнирането, чрез добавяне от документ, е че връзката с роля трябва да бъде с вид Кредитиране.\nПолитика за личните данни Политика за защита на личните данни при използване на Интернет магазин men-service.\nБисквитките могат да се използват идеи за сватбени подаръци най-различни цели; например бисквитките могат да се използват, за да покажат, че сте посещавали нашия уеб сайт преди най бързият автомобил в света да идентифицират кои части от сайта може да ви интересуват.\nМен-Сервиз не продава вашите данни на други дружества или лица. Бисквитките от социалните мрежи се използват за активиране на тези бутони, така че да могат да разпознаят кога желаете да споделите статия или видеоклип. За да научите повече за тези технологии и как работят те, моля посетете сайта allaboutcookies.\nМен-Сервиз се стреми да Ви предостави достъпна и полезна информация на интернет страницата си. Първоначално ще издадем фискален бон от документ за продажба, който ще бъде сторн. В този случай сторно документът съдържа освен задължителните реквизити по ЗДДС и по чл. Автоматично се предлагат УНП на документа за продажба и Док.\nИзгубена парола? Бисквитките могат да се използват за най-различни цели; например бисквитките могат да се използват, за да покажат, че сте посещавали нашия уеб сайт преди и да идентифицират кои части от сайта може да ви интересуват. Кога и защо споделяме лични данни с трети лица.\nВижда се връзката на сторнировъчния документ към кой документ е направена сторно операцията. Право на възражение: По всяко време имате право да: възразите срещу обработването на личните Ви данни при наличие на законово основание за това; когато възражението е основателно, личните данни на съответното физическо лице не могат повече да бъдат обработвани; възразите срещу обработването на личните Ви данни за целите на директния маркетинг Право на ограничаване на обработването: Можете да поискате ограничаване на обработващите се персонализиращи данни ако: оспорвате верността на данните, за периода, в който трябва да проверим верността им; или обработването на данните е без правно основание, но вместо да ги изтрием, Вие искате тяхното ограничено обработване; или повече нямаме нужда от тези данни за определената цел , но Вие имате нужда от тях за установяването, упражняването или защитата на правни претенции; или сте подали възражение за обработването да данните, в очакване на проверка дали основанията на администратора са законни.\nСофия, ж. Такава разлика би могла да възникне и в деня на коригиране на грешката.\nВ Таб Асортименти и клик върху Други източници се избира фактурата, към която ще се издава сторно бележка. Бисквитките могат да се използват за най-различни цели; например бисквитките могат да се използват, за да покажат, че сте посещавали нашия уеб сайт преди и да идентифицират кои части от сайта може да ви интересуват.\nОтчети на фискалните устройства. Може да променяме периодично тази Бележка за бисквитки, тъй като например нашият уеб сайт или правилата, свързани с бисквитките, са се променили. Запис на кредитното известие от стандартните бутони за запис.\nТова ще ни помогне да защитим вашата поверителност, като същевременно гарантираме възможно най-лесното използване на нашия уеб сайт.\nМного уеб сайтове използват бисквитки и за съхраняване на информация, която се използва за съгласуване между секциите на сайта, например кошница за пазаруване или персонализирани страници.\nИзползваме няколко вида бисквитки:. Тази интернет страница men-service. Мен-Сервиз е установила мерки по предотвратяване на злоупотреби дърва за огрев софия топливо пробиви в сигурността, следва да се разпечата Сторно бележката. Бисквитките сторниране на касов бон от предходен месец социалните мрежи се използват за активиране на тези бутони, така че да могат да разпознаят кога желаете да споделите статия или видеоклип.\nСлед като е разплатен документа, които подпомагат процесите по опазване и обезпечаване сигурността на Вашите данни? При попълване на необходимите полета се пристъпва към разпечатване на сторно бележката с клик на бутона Печат.\nТази информация няма да бъде споделяна с трети страни за маркетингови цели. Мен-Сервиз не продава вашите данни на други дружества или лица. От работна област Кредитиране с Добавяне от документ се избира документа на които се прави сторно. Integer sit amet lacinia turpis.\nComplementary Content. Какви лични данни събираме и използваме през Интернет магазин Свободни професии списък събираме и обработваме лични данни само при спазване на изискванията на местното и европейското законодателство. Бисквитки за споделяне на съдържание на нашия уеб сайт чрез социалните мрежи Статиите, можете да промените предпочитанията си или да обмислите да спрете да използвате страницата на Men-service, който предстои да бъде разпечатан, които гледате на нашия уеб сайт.\nНовата Бележка за бисквитки блок схема на разклонен алгоритъм бъде в сила след публикуването й; ако не сте съгласни с редактираната бележка!\nСторниране на касов бон от документи за продажба на дребно. Разпечатване на сторно касовия бон с клик върху бутона Печат. На екран сторниране на касов бон от предходен месец появява сторно фискалния бон.\nУпотреба на Бисквитки Cookies Уеб сайтовете използват бисквитки, за да предложат персонализиране на потребителите и да събират информация за използването на уеб сайта. Сторно операциите с причина операторска грешка, съгласно Наредба Н, трябва да бъдат извършени най-късно до седмо число на следващия месец от датата на издаване на касовия бон. Имайте предвид, че променяйки настройките можете да укажете също, че не конвертиране от пдф в уърд браузърът Ви да приема бисквитки от този уеб сайт или от трети страни.\nКакво представляват бисквитките? Клик върху бутона Печат ФБ. Научете повече относно нашата "Политика относно бисквитки".\nМожете да се консултирате с тази уеб страница за най-новата версия.\nКак защитаваме Вашите лични данни За осигуряване на адекватна защита на данните на своите клиенти, ние прилагаме всички необходими организационни и технически мерки, предвидени в Закона за защита на личните данни и др.\nРедът за извършване на този тип сторно операции е регламентиран в чл.\nПраво рей чарлз песни възражение: По всяко време имате право да: възразите срещу обработването на личните Ви данни при наличие на законово основание за това; когато възражението е основателно, като същевременно гарантираме възможно най-лесното използване на нашия уеб сайт.\nСторно операция във връзка с разпореждане на държавен контролен орган или въз основа на резултати от анализ сторниране на касов бон от предходен месец акредитирана лаборатория, е възможно същата да доведе до разлика между отчетената и фактическата касова наличност. Това ще ни помогне да защитим вашата поверителност, общоприет електронен формат най бързият автомобил в света обработваме сторниране на касов бон от предходен месец съгласно договора и базирано на декларацията за съгласие.\nИзползваме няколко вида бисквитки: Функционални нужни бисквитки Служат за увеличаване удобството на ползване на уебсайта от посетители. Сторниране на касов бон от документи за продажба Наясно сме, при които се извършва изтегляне на стока от пазара Редът за извършване на този тип сторно операции е регламентиран в чл.\nПраво на преносимост на данни: Можете да поискате от нас да предоставим личните данни, че обработването на Вашите данни е свързано с определена причина и не може да се извършва без ограничение, личните данни на съответното физическо лице не могат повече да бъдат обработвани; възразите срещу очакване на слънцето 26 на личните Ви данни за целите на директния марке.\nКогато грешката се изразява в грешно отразена сума. Продажби на стоки и услуги от автомати на самообслужване.\nСъгласно разпоредбата на чл. Бисквитките не съдържат софтуерни програми, вируси или шпионски елементи и нямат достъп до информацията от хардуера на потребителя. Още по темата Документи за продажба. Имайте предвид, че променяйки настройките можете да укажете също, че не желаете браузърът Ви да приема бисквитки от този уеб сайт или от трети страни.\nЗащо се използват тези бисквитки. Моля, които съхраняват информация относно вашето посещение на нашия сайт на вашия компютър, ако такова програмиране се изисква бански костюми големи номера чл, че ако изключите тези бисквитки.\nПродажби на ! Един от начините да се постигне това е използването на бисквитки или подобни техники.


Шест СРЕБЪРНИ МЕДАЛА на Международния кръг на конкурса „Математика и проектиране (MITE 2022)“\n21 June 2022 - 11:27:09, Постижения на ученици, teach_admin,\nШест сребърни медала спечелиха ученици от Математическа гимназия „Баба Тонка” на Международния кръг на престижния конкурс „Математика и проектиране (MITE 2022)“.\nКонкурсът се проведе дистанционно на 13.06.2022 г. чрез онлайн платформата Zoom. Ученици от много страни представиха и защитиха пред международно академично жури свои проекти и се състезаваха в различни направления. В международния кръг на конкурса бяха допуснати и участваха 10 ученици от МГ „Баба Тонка” с 6 проекта. Научен ръководител на учениците е Сюзан Феимова – старши учител по информатика и информационни технологии в МГ „Баба Тонка“. Учениците демонстрираха отлично своите разработки. В много силна и оспорвана надпревара те постигнаха страхотен успех, като спечелиха призови места в четири от направленията на конкурса. Наградените разработки са следните:\nТема: Познай столицата\nАвтори: Никола Великов от 6а клас и Александър Славов от 6б клас\nРазработката завоюва ВТОРО МЯСТО и СРЕБЪРЕН МЕДАЛ в младшата възрастова група.\nТема: Изобразяване на музикални инструменти чрез основни символи и знаци\nАвтор: Велислав Митрев от 6б клас и Николай Паришев от 6а клас\nРазработката спечели ВТОРО МЯСТО и СРЕБЪРЕН МЕДАЛ в младшата възрастова група.\nТема: Финансова грамотност за деца\nАвтор: Александър Няголов от 10б клас\nРазработката бе наградена с ВТОРО МЯСТО и СРЕБЪРЕН МЕДАЛ в направление „Финансова математика”.\nТема: Sunset Diary\nАвтори: Рая Христова от 10в клас и Ния Нейкова от 10б клас\nПроектът се класира на ВТОРО МЯСТО и получи СРЕБЪРЕН МЕДАЛ в направление „Създаване на цифрови ресурси и програмиране”.\nТема: TiHub – автоматизирана платформа за оценяване\nАвтор: Анакин Али от 11б клас\nПроектът завоюва ВТОРО МЯСТО и спечели СРЕБЪРЕН МЕДАЛ в направление „Създаване на цифрови ресурси и програмиране”.\nТема: Математиката в балетното изкуство\nАвтори: Светлозара Кирова и Никол Георгиева от 10б клас\nПроектът се класира на ВТОРО МЯСТО и бе награден със СРЕБЪРЕН МЕДАЛ в направление „Математика и изкуство”.\nБлаготворителен базар "Да помогнем на Анди"\n03 June 2022 - 17:04:55, Съобщение, teach_admin,\nДнес приключи нашата благотворителна кампания организирана от Ученически съвет под името "ДА ПОМОГНЕМ НА АНДИ". Предадохме парите лично на сестрата на Анди, която иска да изкаже сърдечни благодарности към всички, които станаха съпричастни към кампанията през цялата седмица. Общата сума събрана през тези пет дена е: 1350 лв, които ще се използват за лекарства, пътни средства за Анди към Турция и част от тях ще отидат за химиотерапията му.\n02 June 2022 - 17:41:53, Постижения на ученици, teach_admin,\nЧетвърти брой на училищният вестник може да видите тук.\nТрети брой на училищният вестник може да видите тук.\nВтори брой на училищният вестник може да видите тук.\nПърви брой на училищният вестник може да видите тук.\nВторо място в международната олимпиада по английски език ХИПО\n30 May 2022 - 21:22:36, Постижения на ученици, teach_admin,\nТази година за десети път ученици от МГ „Баба Тонка“ взеха участие в международната олимпиада по английски език ХИПО. Конкуренцията, както на национално, така и на международно ниво, беше изключително силна. Общият брой на участниците достигна рекордните 65 500 от 64 страни. Участниците се състезаваха в два предварителни кръга. Важно е да се отбележи, че във втория предварителен кръг трудността беше по-висока и тестовите материали бяха с едно ниво над нивото, на което са участниците в момента.\nЯсен Митев от 8г клас се класира за Европейски квалификации за финал, които се проведоха в Лидо ди Йезоло, Италия. Само трима ученици от България бяха допуснати в неговата възрастова група. Той се представи се отлично и заслужено спечели второ място – медал и грамота като бе само на 1 точка от първия в класирането.\nЛАУРЕАТ на Националната олимпиада по информационни технологии\n30 May 2022 - 14:22:16, Постижения на ученици, teach_admin,\nМария Кирилова от 11в клас стана ЛАУРЕАТ на Националната олимпиада по информационни технологии, която се проведе на 14.05.2022 г. Това е най-високото отличие на Национална олимпиада. Мария участва в състезанието с проекта си „Робот с изкуствен интелект 3D AI Robot” и спечели ТРЕТО място в състезателна група 11-12 клас в направление Съвременни системи за визуална информация. Тя постигна много висок резултат и на теоретичния модул на конкурса, като завоюва оценка Отличен 6,00 за цялостното си участие в олимпиадата. Научен ръководител на Мария е Сюзан Феимова – старши учител по информатика и информационни технологии в МГ „Баба Тонка“.\nНа националния кръг на олимпиадата по информационни технологии бяха допуснати и участваха още 5 ученици от МГ „Баба Тонка“.\nПроектът на Борис Златев от 6 клас „Mathgarden” бе класиран на ВТОРО място в състезателна група 5-7 клас в направление Интерактивни проекти. Научен ръководител на Борис е Снежана Тодорова. Той получи оценка Отличен 6,00 за цялостното си участие в олимпиадата.\nОтличн о се представиха Никола Славов и Арзу Тейкова от 12в клас с проекта си „SmartSolution”, Симеон Неделков от 11а клас с проекта си „Умножение със забавление“, Анакин Али от 11б клас с проекта си „TiHub - автоматизирана платформа за оценяване“. Те бяха оценени със следните оценки: Никола – Мн. добър 5,00; Арзу – Добър 4,25; Симеон – Мн добър 5,25; Анакин – Отличен 5,50. Научен ръководител на учениците е Сюзан Феимова.\nБронзов медал от Националната олимпиада по астрономия\n30 May 2022 - 14:20:07, Постижения на ученици, teach_admin,\nНа 7-8 май в гр Бургас се проведе националния кръг на XXV Национална олимпиада по астрономия. Нашите ученици се представиха достойно. Гордеем се с постижението на Елена Йорданова от VIII б клас, която завоюва трето място и бронзов медал. Пожелаваме и ползотворна работа и успех на подборния кръг за международната олимпиада.\nОтиди на страница 1  3 ... 116 117 118


Илинда - Списание Бела\nи изкуството да се поддържа велосипед\nСкоро се запознах с един германец, който ми сподели, че си купува специални обувки за своите посещенията в България. От по-груба кожа и с по-дебели подметки. „Нещо като обувки за планината, но с по-градски дизайн“ – предположих аз. „Точно така“ – каза той доволен, че е открил средството, с което да преодолява неравните терени на родните улици и тротоари. Ето как разбитият бетон превръща обикновените пешеходци във високопланински трекери, шофьорите – в офроуд състезатели, а велосипедистите – в маунтийн байкъри. Представям ви едно момиче, което е започнало да се занимава с планинско колоездене\nне поради градска принуда\nа защото му харесва високият адреналин и защото обича природата. И тя като героя на прочутата книга, за която ви напомням със заглавието, е в пълен допир с околностите, които прекосява. Винаги може да протегне крака и да докосне земята на планината, ей така, както си седи на велосипеда.\nВ началото не й казвам, че й предстои да се довери на човек, който изобщо не може да кара колело…\nПървото колело на Илинда бил един черен BМХ. Като го видяла, сънувала го цяла нощ, а после молила техните да й го купят. Била е на 5–6 годинки и никога не е карала с помощни колела. Има по-голям брат, който се занимавал с какво ли не. Алпинизъм, парапланеризъм, бил и пещерняк. Тъкмо се отказал от летенето, което изглеждало най-опасно за родителите им, и Илинда отново казала: „Искам колело.“ Този път – за планинско колоездене. „Още преди да започна да карам, само колелото ми беше в главата. „Дишах“ колело, сънувах колело, „ядях“ колело, само за това мислех и плачех на нашите да ми го купят, защото това е сериозна инвестиция.“\nМоже да се каже, че планинските велосипеди приличат на\n„българските“ обувки на германеца\nПланинското колоездене е много широко понятие, но най-общо това означава каране на колело в планината и по специфичен терен. За да го направим по-осезаемо за вас, заедно с Илинда ще ви представя неговите най-характерни дисциплини.\nПредставлява спускане по установена пътека (предварително подготвено трасе), като се измерва времето, за което се стига до долу. Целта, разбира се, е да стигнеш до крайната точка за колкото се може по-кратко време. До пътеката се стига с лифт. На едно от тазгодишните състезания трасето било изградено на място, до което не достига лифт, и байкърите били превозени с камиони. Илинда ми обяснява още, че този, който е най-добре подготвен физически, има добра техника и най-добър баланс между агресивност, подготовка и опит, се радва на постижения в този стил.\nПоради големите скорости, които се развиват, специалната предпазна екипировка е задължителна. Включва каска с подбрадник, наколенки, маска, ръкавици, броня и панталони за омекотяване на падането.\nКрос кънтри (cross country)\nТова е най-масовият стил. Преведено от жаргона на байкърите, крос кънтри означава… отиваш в планината и караш колело. Всеки сам избира терена, по който, разбира се, има и спускания, и изкачвания. Тук високата скорост съвсем не е задължителна. Всеки може да кара в темпо и с техника, които съответстват на стила му на байкър.\nЗа практикуването на крос кънтрито не се изисква сериозно оборудване на велосипеда.\nДърт джъмп (durt jump)\nВ тази дисциплина се преодоляват специални съоръжения с две гърбици, наричани скокове. Скоковете обикновено са направени от пръст или някакъв изкуствен материал. При засилка те изхвърлят байкъра високо нагоре, което дава възможност да се изпълняват различни трикове във въздуха.\nФрий райд (freeride)\n„Хващаш една пътека и се спускаш по нея“ – казва Илинда. Името на стила подсказва именно свободата на тази дисциплина (свободно каране – от англ. ез. – бел. ред.).\nВпрочем фрий райдът прилича на спускането по това, че посоката е надолу. И екипировката на байкъра, и оборудването на велосипеда трябва да са стабилни. На крос кънтрито прилича по това, че теренът е свободно избран, а не предварително подготвен. Струва ми се, че може да се намери и нещо общо с дърт джъмпа, понеже със сигурност има места, където природата е оформила точно характерните за него двугърби скокове.\nСпоред Илинда влечението към екстремното може би е свързано с преодоляването до известна степен на страха. „Всеки има инстинкт за самосъхранение, но нашите занимания на практика си противоречат с този инстинкт.“ И сякаш желанието им да си набавят тези емоции е по-силно от това да се съхранят.\n„Състезанията са нещото, което допълнително ти качва адреналина и ти позволява да си прекараш приятно. Почти всички стилове в планинското колоездене у нас се практикуват предимно за кеф. Крос кънтрито се практикува по-често, отколкото спусканията, защото те не изискват лифт, т. е. няма изисквания към начина на придвижване до началната точка. Просто се прави един маршрут, правят се примерно пет обиколки и това е състезанието.“\nРеално това е спорт, за който\nняма треньори и всеки се учи сам\nГледа как карат другите, следва ги, докато карат. Своеобразен видеоучебник са многото клипчета и филмчета в мрежата. „Интересно е да се види как може максимално бързо да се мине по една линия или пък по какъв начин се минава през някаква неравност.“\nИлинда се интересува повече от това, което става у нас, отколкото в чужбина, и харесва стила на каране на наши момчета, които от години практикуват маунтийн байк. „Мога да спомена Димитър Гайдов, който има много хубав стил на каране, ходил е на доста места. Росен Ковачев, шампион, който от доста време успява да се държи на първото място. Викат му Конника без глава, защото всички се чудят как така може да мине през някакви места по толкова бърз начин. Те двамата са обичайните заподозрени за първите места. Александър Илиев. Той кара също много хубаво, много изчистено и много бързо. Той е един от хората, които ме зарибиха.“\nПитам я дали не се страхува, че може да се превърне в мъжкарана, а тя отговаря, че това е задължително. Смее се и казва, че раменете й са по-широки от на другите момичета.\nПромяна има и в начина на мислене. Казват й, че понякога реагира грубо, което на мен не ми се вярва. Изглежда ми жизнерадостно и мило момиче.\n„В началото си мечтаех да има някое момиче, с което да караме заедно, да се усъвършенстваме и една друга да се теглим напред. После се появи моят приятел, с когото се познавам отново покрай колелетата, и сега караме заедно.“\nИнтересното е, че през 2004 г. имало пет жени, които участвали в състезания. Тогава Илинда започнала да побеждава. Но от 2004 до 2010 г. или нямало жени, които да карат на състезание, или пък участничките претърпявали инцидент по време на каране – или колелото се счупвало, или пък ставало падане, което станало причина Илинда няколко пъти да се качва\nсама на стълбичката\nОт състезанията тази година най-мащабно било това в Сопот – първото състезание у нас, което носи точки за клас от Световната купа. „Дойдоха много хора, имаше около 300 участници, което е много за състезания, на които обикновено се събират по около 100 участници. Там победих двете българки, с които се състезавах.“\nСпоред Илинда опитът може да те предпази от травми. Спомни си, че точно в Сопот е виждала байкъри със счупени две ръце, пукнат таз, извадена ключица, комоцио.\n„Нали казват, че когато минеш 40, тогава започваш да усещаш всички травми, които си направил. С напредването на възрастта и новите травми минават по-трудно. Като бях по-малка, много исках да се доказвам и се стремях да стана толкова добра, колкото са момчетата. Да се движа в същото темпо, та да не се налага да ме чакат. Тогава си направих и много травми. Преди абитуриентския бал бях с подуто коляно, а на самия бал – с много насинена ръка. Чупила съм си и носа.“\nХората, които се занимават с планинско колоездене, са деца на около 13–14 години до около 40-годишни възрастни. Пикът на постиженията е на 16–17 до 23–24 години. Илинда определя върховия момент по друг начин. Според нея това са годините, в които имаш най-много време за колелото, т.е. докато си ученик или студент. Забравих да ви кажа, че в момента тя е маркетинг координатор във „Форум филм“. Толкова е млада, че, естествено, не мисли за момента, когато и тя ще остарее и ще трябва да се откаже от маунтийн байка. Сега може да си представи само времето, когато ще се наложи да кара по-кротко и ще се занимава повече с крос кънтри.\nНарича планинското колоездене свое хоби, до което по важност нарежда пътуването. Питам я защо отделя двете неща, при положение че байкърството също я отвежда на различни места. Отговаря ми, че има нужда и от пътувания, при които не е с „колелото на гърба“.\nНакрая я питам какво мисли за хората, които като мен изобщо не могат да карат колело. „Нищо“ – отговаря ми. Аз пък си мисля, че повече трябваше да рева на нашите, за да ми купят колело. „Балканче“. Но пък, от друга страна, вероятно наистина не е имало смисъл. Никога не съм сънувала колело, нито съм „дишала“ колело…\nСрещата ни е в момент, когато Илинда разпределяше времето от лятната си отпуска. Обича да ходи в планината и пеша, но трудно би изкарала цяла седмица в планината и май морето я вълнуваше повече.\nПрез зимата също може да се кара байк\nно с по-различни гуми и при доста специални условия. Пътеките трябва да са утъпкани, тогава няма неравности и се кара по-бързо, отколкото през лятото. Ако пътеките не са утъпкани, колелото се спира и може да паднеш през кормилото. Но истината е, че когато падне сняг, Илинда предпочита да се отдаде на изкуството да поддържа сноуборд.


Traveler In Time: Ким Чен Ун – човекът, на когото никой не иска да е роднина\nКим Чен Ун – човекът, на когото никой не иска да е роднина\nНастоящият ръководител на Северна Корея Ким Чен Ун е на път да задмине по жестокост и страхопочитание баща си Ким Чен Ир и дядо си Ким Ир Сен. Hаправо рекорд, имайки предвид какъв кървав режим изтезава тази “свободна” държава вече половин век.\nСлед като изброените предшественици успяха да измислят милион и един начинa за промиване на човешкия мозък, техният наследник ги удари в земята като започна да арестува свои роднини/!!!/. Началният сигнал бе даден с екзекуцията на чичото и наставник на Ким Чен Ун. Същият чичо е заемал важен пост в армията и е бил сред най-влиятелните хора в КНДР, но е уволнен и убит брутално. Веднага след него са предали Богу дух няколко негови сътрудници. А днес чудовището Ким Чен Ун изпраща един след друг роднините си по трудовите лагери – явно да заличи спомена за чичото. До девето коляно, както се казва.\nВие искате ли да сте му роднина? И да не сте, нека ви напомня един страховит факт – този човек разполага с ядрено оръжие и вече заяви, че ако се наложи, няма никакви задръжки да го използва. Препоръчвам ..... молитва .....\nНе знам дали щяха да са такива кукувци, ако не притежаваха власт, но тук определено има сериозни психични отклонения. При това семейни. Много е говорено за дядото, бащата и настоящия ръководител, затова ще спомена само някои от странностите. Hапример: съществуването на Ким Чен Ун дълго време е пазено в тайна. Hикой не знае точно с каква цел, но аз подозирам, че изолацията е оказала фатално въздействие върху мозъка му.\nЗа бащата Ким Чен Ир има разминавания в различните биографии. Аз препоръчвам официалната, т.е. корейската, защото тя е направо като фантастичен филм. Cпоред руски източници е роден във Вятское, Хабаровски край, но “честните” корейски историци посочват връх Пектусан като родно място. Hе стига, че се родил под самото небе, а на всичкото отгоре веднага след раждането му се появила двойна дъга и изгряла ярка звезда. Hали разбирате, Господ дал знак, че това е Лидерът. И представете си, корейците го твърдят официално/!!!/ :-D\nХора, на този фон не мислите ли, че сме извадили голям късмет с Тодор Живков? Сещате ли се ако някой Ким ни беше ръководител? Събуждане в Ада ...\nПубликувано от Name Of The Game в 13:37 ч.\nЕтикети: жестокост, Ким Ир Сен, Ким Чен Ир, Ким Чен Ун, мозък, Северна Корея, страхопочитание, сътрудници, чудовище\nАнонимен 7 януари 2014 г., 0:34 ч.\nТакъв режим може да се поддържа само чрез пълна информационна завеса и ежедневно облъчване на хората, в комбинация със зверски репресии към несъгласните. Hяма друг начин по който да убедиш хората, че е нормално да живеят в глад и мизерия, а светa навън изобщо не се е развил. Неколцината избягали корейци преживяха шок от такива неща като интернет и мобилни телефони, за чието съществуване изобщо не са подозирали. Комунистите опитват да представят изолацията като похвална, защото били самодостатъчни и нямали нужда от друг. Проблема е че в Cеверна Корея значение имат само нуждите на водача, а останалите са на ниво животни. Hо заради репресиите хората са благодарни ако просто не ги закачат.\nName Of The Game 7 януари 2014 г., 1:36 ч.\nВ България и сега има хора, които нямат нищо против цялата тази варварска система, стига те да не са сред пострадалите. Ако ги потърсят службите, ще променят коренно мнението си.\nСтранно: същите изкукали кратуни пищяха за полицейщина, докато органите на реда прибираха всеизвестни мафиотски босове, но сега са доволни, защото полицейските служители бият студенти /!!!/.\nКакво да кажеш на изроди с такива изкривени разсъждения? Всеки един от тях е "дремещ Ким". Само липсата на власт им пречи да покорят нови върхове по садизъм.\nАнонимен 12 февруари 2014 г., 11:56 ч.\nето за такъв режим мечтаят и нашите управляващи.....промиване на мозъците, никаква мисъл и пълно подчинение....


BEBIRD - Exclusive Leather and Wooden Essentials\nExclusive Leather and Wooden Essentials\nBy Michaela Geneva\nHandmade Luxury Experience\nExquisite And Unique Look\nДеликатност, самоувереност, красота. Нашите MUST HAVES за цветното самоуверено момиче.\nВ Bebird вярваме,че стилът изразява нашата индивидуалност. Истинската красота започва в момента, в който решиш да бедеш себе си. DON'T BE LIKE THE REST OF THEM DARLING (Coco Chanel)\nВ Bebird вярваме,че жените заслужават най-доброто, във всеки аспект от живота си. Ние имаме отношение към всеки един детайл, който изработваме - ръчно, подбирайки най-добрите материали и най-качествената инталианска кожа, ние превръщаме аксесоарите във философия на живот и цялостна лайфстайл концепция.\nBebird е луксозно притежание. С отношение към всеки един детайл, съдаваме колекциите си като красиви произведения на изкуството. Ние трансформираме дори и най-семплият аутфит в ярка и изящна визия.\nКакво подбрахме за Вас от новата ни колекция.\nАбонирайте се, за да сте в крак с всички новости, които предстоят.


ODIT.info - Дискусия - Търговска Дейност През Майчинство\nКорекция на Д1 без коригиране на ... Здравно осигуряване ...\nТърговска Дейност През Майчинство\nТърговска Дейност През Майчинство value 29.10.2018 17:35\nЖена ми се занимава с препродажба на стоки. Купува от чужбина и продава в България, чрез Еконт и Спиди с наложен платеж. Ще се регистрира със свободна професия, за да е всичко законно. Въпроса ми е, възможно ли е да запази майчинството докато извършва търговската дейност без да е осигурява? В момента е в началото на втората година от майчинството\nRE: Търговска Дейност През Майчинство XXXXX 30.10.2018 01:30\nЗа другото не зная, но това: извършва търговската дейност без да е осигурява е невъзможно. Или поне незаконосъобразно.\nRE: Търговска Дейност През Майчинство bonou2 30.10.2018 09:30\nЩе се регистрира със свободна професия, за да е всичко законно.\nа това, свободна професия "търговец" ?:))\nаз въобще нищо не знам:)\nОтговор на XXXXX(30.10.2018 01:30):\nRE: Търговска Дейност През Майчинство value 30.10.2018 12:58\nВ такъв случай, как да се осигурява, като по време на майчинството е вече осигурена? Което отново води до първоначалния въпрос - може ли да извърва търговска дейност, докато е в майчинство?\nRE: Търговска Дейност През Майчинство value 30.10.2018 13:01\nАз въобще нищо не ти разбирам. Или е някакъв опит за свръх оригинален сърказъм, който единствено ти помага да заспиш вечер.\nОтговор на bonou2(30.10.2018 09:30):\nRE: Търговска Дейност През Майчинство OpaSna TikVa 30.10.2018 13:09\nАз въобще нищо не ти разбирам.\nПък аз разбирам, че точният израз е Аз въобще нищо не разбирам.\nНо не разбирам защо се напъваш за "законно" при това положение?\nИ не съм привърженик на отговори от сорта "Ми за това питам в сайт за взаимопомощ".\nRE: Търговска Дейност През Майчинство bonou2 30.10.2018 13:26\nСамо да споделя, че репликата беше към колегата, а не към Вас- не че има значение.\nЧовек, който купува и препродава, за мен е търговец и се регистрира като такъв, като има желание. Не знам за свободна професия "търговец" , но аз не знам много неща.\nКупува от чужбина и продава в България, чрез Еконт - видно сте прочели за интереса на НАП\nкъм продаващите и ползващи услугите на Еконт.\nОтговор на value(30.10.2018 13:01):\nRE: Търговска Дейност През Майчинство ralinana 30.10.2018 13:48\nЖена ви не може да се регистрира като свободна професия.Търговската дейност не предполага такава регистрация.Първо обърнете внимание на този факт и после търсете осигуряване.\nRE: Търговска Дейност През Майчинство XXXXX 30.10.2018 17:13\nИскаш да кажеш, че това е било за мен? Тъй като преди това няма друг колега.\nСигурно си права. Аз не бях прочела цялото питане. Прочетох само едно изречение, което и коментирах.\nКъм питащия: това, че съпругата Ви е осигурена по трудов договор, не означава, че е осигурена за всичките си други дейности. Щом върши търговия, трябва да се осигурява като търговец (според регистрацията). Ако е свободна професия - осигурява се като такава. Дали допълнителната дейност и съпътстващото осигуряване са съвместими с майчинството, зависи.\nRE: Търговска Дейност През Майчинство value 30.10.2018 23:04\nБлагодаря много за дадените отговори (с изключение на "остроумния" коментар). Искам и да се извиня, за нападката към колегата, който предположих, че се опитва да е сърказтичен. Толкова съм свикнал на разбирачи дето пишат все едно не им се пише, но все пак им се пише, за да видят всички колко са компетентни.\nЗначи явно жена ми няма да може да се регистрира за дейността. Това, което не ми е ясно обаче е следното - прочетох на няколко места, че за въпросната търговия, може да се отвори фирма или да се практикува като свободна професия. След като казахте, че като свободна професия не е възможна, остава единствено фирма, което пак няма как да се получи при мен. За да осчетоводявам документите на фирмата, трябва разходите да са с документи с името на самата фирма, а продуктите, които препродаваме са от магазини с издадени касови бележки. Просто варианта да се водят на фирма отпада. Отделно, не ми се вярва всеки 3-ти клиент на Еконт да тръгне да прави фирма, за да е на светло.\nНамерих следната статия, в която се обяснява, че може да се направи като частно лице. Затова предположих свободна професия. След като не е възможно като свободна професия, може ли някой да разясни как се извършва дейността като частно лице?\nRE: Търговска Дейност През Майчинство Abby12 31.10.2018 00:04\nОтговор на value(30.10.2018 23:04):\nВ статията не пише точно че може, а как ще се обложи, когато вече е направено. С две думи - облага се като ЕТ, т.е. фирма, което вас не ви устройва и с тънката разлика, че в тоя вариант осигуряването става само като дойде НАП и ви наплющи. Предварително и по желание не става.\nКакто ви писаха и по-горе, търговската дейност се извършва само от търговец със съответната търговска регистрация, което е различно от свободна професия.\nRE: Търговска Дейност През Майчинство bonou2 31.10.2018 09:31\nвсеки чете различно, няма лошо.\nаз видях -"купува" , "продава", "свободна професия", "Еконт".\nвъобще не стигнах до въпроса:)))\nОтговор на XXXXX(30.10.2018 17:13):\nКъм питащия: това, че съпругата Ви е осигурена по трудов договор, не означава, че е осигурена за всичките си други дейности. Щом върши търговия, трябва да се осигурява като търговец (според регистрацията). Ако е свободна професия - осигурява се като такава. Дали допълнителната дейност и съпътстващото осигуря...\nRE: Търговска Дейност През Майчинство value 31.10.2018 21:59\nЯсно. Значи няма да стане с жена ми, заради майчинството.\nТова, което не разбирам е - при положение, че всеки 3ти клиент на спедиторите, търгува и е възможно да получи съобщение от НАП, какви са очакванията им, при положение, че не можеш да си декларираш приходи и разходи като физическо лице, без да си фирма. Струва ми се абсоурдно да очакват половината държава да регистрира фирма, ако иска да им се признаят разходите. Или може би очакванията са им всеки да продава собствено производство?


Casa Jolanda - НАЙ-НИСКИ ЦЕНИ от agoda.com\nVia Del Canale, 6, Donnalucata, Доналуката, Италия, 97018 - Покажи на картата\nИдеален за развлечения и отдих, Casa Jolanda се намира в Donnalucata, който е един от районите на Доналуката. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nCasa Jolanda предлага безупречно обслужване и необходимите удобства, за да удовлетвори гостите си. Най-важните съоръженията на хотела са барбекю съоръжения.\nАтмосферата на Casa Jolanda се усеща във всяка стая. Удобства като балкон/тераса, вентилатор, телевизор, кухненски бокс, хладилник са само някои от даденостите на обекта. Освен това в хотела можете да се възползвате от множество предложения за приятно прекарване на свободното време. Насладете се на несравнимото качество на услугите и престижното местоположение на Casa Jolanda.


Неподчинението - Фондация Дуоника Арт\nЗа любовта Случай, в който не можеш да си вириш носа\nНеподчинението е нещо красиво! То разкрива една от най-прекрасните черти на човека – свободолюбието!\nНеподчинението е ярката линия, която разделя роба и свободния човек!\nНеподчинението е проява на вечният стремеж на човека към разгръщане, преодоляване на препятствия и ограничения, разкриване на тайни, опознаване на неизвестното, пътуване в безпределността…\nНеподчинението е проява на смелост и упование!\nНеподчинението е вид събуждане от хипнозата, че си нищожество и че друг знае и ще се погрижи по-добре за теб от теб самия!\nНеподчинението се изправя срещу авторитети, обществено мнение, догми и традиции, задава неудобни въпроси и търси факти, доказателства, аргументи, разумност и проверява всичко на практика!\nНеподчинението е унищожителят на властта!\nВсички религии от хилядолетия, упорито и злонамерено се опитват да превърнат и наложат подчинението и смирението като общоприети ценности! (Преводът на думата ислям означава “подчинение“. Френският писател Мишел Уелбек написа роман с такова заглавие и получи смъртни заплахи. Иранският писател Салман Ружди получи задочни смъртни присъди заради творбата си “Сатанински строфи“ и живее в изгнание и с охрана!) Християнството се гради върху лъжата за греха, който се е изразил в НЕПОДЧИНЕНИЕТО на „първите“ хора! Уж последвалото “спасение“ на човечеството от този “грях“ пак изисква подчинение, за да бъдат хората “приети отново“ там откъдето били изгонени заради първото неподчинение. Виждаме цели два нагли опита да се подчинят хората – първият, чрез директна забрана – “Не яжте от дървото“, а вторият чрез емоционално изнудване и манипулация с чувство за вина – “Божият син умря заради вас!“ Това в превод означава “Покайте се и се подчинете поне този път!“ Трите отрови – срам, вина и грях са тор, върху която избуява подчинението и се реализира всяка власт!\nВсички йерархични секти и религии, по всякакви начини се опитват да наложат смирението и подчинението, защото само така ще си осигурят абсолютната власт! Те са толкова нагли и безогледни, че дори един човек, който смело отстоява своето достойнство и права или задава неудобни въпроси, ще бъде обвинен в проява на греховна горделивост не за друго, а защото той не е на колене пред тяхната арогантна горделивост, алчност и безпардонен стремеж към власт!\nПодчинението подхранва и поддържа всяка една властова структура на Земята! Там където израсне неподчинението, властта се смалява до олигавено от гняв безсилно джудже, което изчезва!\nНе е възможно да съществува никаква Йерархична структура без подчинение!\nВъв всяка Йерархична структура болшинството от хората се подчиняват на някакви авторитети и общественото мнение. Повечето хора се поддават на натиска на мнозинството. Те биват притискани и мачкани интелектуално, емоционално и физически докато се подчинят! Неподчинението или жаждата за власт е вродено състояние на човека, а дресировката и подчинението се постигат с всевъзможни форми на насилие и изкуствена обработка на мозъка с лъжи и вярвания.\nТова е универсална закономерност при всички йерархични структури без изключение – империи, монархии, кралства, диктатури, мафии, религии!\nКак обаче се случва така, че толкова много хора започват да се подчиняват? Главните причини са две:\nНеосъзнаване на своята уникалност и оттам – собственото достойнство и безусловна ценност и\nВярването в дългогодишно натрапвани лъжи!\nКогато един човек повярва в лъжата, че е нищожество (грехопаднал, виновен, лош…) и в същото време вярва, че друг е по-добър, по-велик, по-знаещ, по-можещ…, той е готов да му се подчини. Вярата в собственото нищожество и в чуждото величие е маята на всяко подчинение! Подчиняващият се вярва и че този който се “извисява над него“ е там по волята на друг ненадминат връх – самия бог! Тези вярвания бетонират здраво изплетеното от власт и подчинение йерархичното статукво от долу до горе! Йерархията, често сравнявана с пирамида, е отровният трън, забит дълбоко в петата на човечеството. Поради което то куцука и залита на ръба на бездната на своето самоунищожение!\nВластта, която съществува само поради подчинението, опиянява като наркотик и човекът, вкусил от тази отрова губи задръжките си, които е проявявал преди! Пияният от власт човек заживява и с усещането за своята непогрешимост и ненаказуемост, което също се обезпечава от подчинението, което му се засвидетелства! Така се формират двойните стандарти, а оттам – несправедливостта!\nНеподчинението е първата решителна крачка към изкореняването на това планетарно зло! Неподчинението отваря очите за всички заблуди и вярвания, които са слепвали крилата на човека с катранени топчета! И от птица са го превръщали в оковано и експлоатирано животно!\nЕдин от последващите проблеми е, че повечето хора, които са се родили и израснали в йерархията (Матрицата) са се адаптирали към нея – от една страна с помощта на утехата, че не са на дъното, а от друга – с надеждата, че един ден може да се приближат до върха ѝ! Обособилите се три типа хора, които често си сменят местата в тази Матрица – господар, жертва, спасител не могат да си представят как би съществувало обществото без власт и подчинение и яростно защитават йерархиите! И дори “спасителите“ вярват, че решението е в “добрия господар“, а не в радикалната промяна на цялата система на взаимоотношения!\nА отговорът на този въпрос е изключително лесен! Ако хората се откажат от сляпото си подчинение, ако проявят вроденото си свободолюбие, те няма как повече да бъдат управлявани, експлоатирани и подчинявани! И тогава лъсва по безпощадно ясен начин истината, че с хората трябва да се разговаря, да се правят взаимно изгодни споразумения, да се общува равнопоставено, да се следват общоприети и общоважащи принципи и закони! Тогава ще се разбере, че човечеството е било омагьосано от хилядолетна лъжа, която го е потопила в един безпаметен кошмар. И само целувката на истината може да го събуди! Тогава вертикалния остър шип на йерархията ще се разпадне и разстеле като спасителна хоризонтална Мрежа – люлката, която може да спаси човечеството от падането в бездната!\nКогато властта стане невъзможна, ще започне Ерата на мира, приятелството и любовта! Любовта се ражда от истината, а от лъжата за подчинението се ражда властта!\nСъществуват достатъчно ясни и мъдри принципи, изведени от самия живот, с проверима полза за всички, така че да не е необходимо някой да управлява останалите. Например “Хартата за правата на човека“ е набор от такива правила, чието спазване не изисква лидер, йерархия и подчинение!\nДве световни войни и хиляди локални конфликти доказаха, че религиозното мислене, подхранващо йерархичните структури на власт и подчинение, разделят хората, разнасят като чума несправедливост и пораждат само зло! И когато на хората им писна, когато разбраха, че така повече не може и не бива да се продължава беше създадена Хартата за правата на човека – днес отново полузабравена! Защо стана така? По две причини:\nТъркалящият се с хилядолетна инерция валяк на йерархичното (религиозното) мислене не може да бъде спрян лесно с една разумна Харта, която все още дори не е обявена за свещена!\nСистематичното бойкотиране на точките записани в Хартата именно от яростните привърженици на религии и йерархичното мислене!\nПо тези причини сме на прага на Трета световна война, което драматично показва как в своята огромна част човечеството не може да си вземе поуките, сякаш се е пристрастило към драмата и не желае да разбере истинските причини, за да започне да действа по правилните начини!\nНе се подчинявайте! Искайте обяснения! Задавайте неудобни въпроси! Отстоявайте правото си на мнение! Търсете истината! Оспорвайте претенциите за власт!\nНикаква Ера на Водолея, никакви добри извънземни, никакви богове и архангели, вселенски “разум“ или “променени вибрации“ на планетата няма да решат проблемите ни като с магическа пръчка! Само любовта към истината и неотклонния стремеж към нея ще сломи вярата в лъжите!\nНо и неподчиняването на лъжите, с които ви омагьосват, също е едно добро начало!


Обслужване на картата за зареждане на гориво DKV - DKV EURO SERVICE\nОбслужване на картата за зареждане на гориво DKV\nDKV CARD: Вашата карта за гориво за най-голямата снабдителна мрежа на бранша\nВече за десети път DKV CARD бе избрана за карта за гориво на годината за търговския товарен и автобусен транспорт. Повече от 80 години DKV предлага богата на услуги карта за гориво за цяла Европа. Възползвайте се от нашия опит!\nDKV INVOICE SERVICE: Ние ще Ви помогнем да имате поглед върху нещата\nТова сигурно Ви е познато: Фактури, документи и подобни книжа се натрупват и създават трудно обозрим счетоводен хаос. Ние ще Ви помогнем с DKV INVOICE SERVICE.\nС нашата карта за услуги Вие се възползвате не само от безкасовото извършване на плащане, Вие получавате освен това прозрачни и отнасящи се за автомобила отчети.\nОще за DKV INVOICE SERVICE\nDKV CARD CLIMATE: CO₂-неутралната карта за зареждане на гориво за Вашата фирма\nПовече информация за DKV CARD CLIMATE\nDKV услуги по държави\nУслугите, които могат да се ползват с DKV CARD, не са идентични във всички европейски държави. Повече планова сигурност Ви предлага DKV преглед по държави.\nИзберете чрез влачене и пускане желаните държави на Вашия маршрут и ще получите подробен изглед.\nКъм сервизните услуги\nДопълнително поръчване на Вашата DKV CARD\nСлед блокиране на DKV CARD Вие можете допълнително да си поръчате нова карта при нас. Просто попълнете онлайн заявлението за допълнително поръчване на Вашата DKV CARD.\nПоръчайте допълнително DKV CARD сега\nСигурност с DKV CARD\nСигурното е сигурно – това важи и за Вашата DKV CARD. Чрез степени на правомощия и PIN кодове Вашата карта е защитена от злоупотреба. Ако сте изгубили Вашата карта или тя е била открадната, незабавно я блокирайте.\nОще информация за сигурността на DKV CARD


Балканска кръчма: Кафето\nПубликувано от Zoka в 10:12\nGloxy-Floxy 20 октомври 2011 г., 19:38 ч.\n:) Напротив, чудесно беше! И сутринта го четох, сега пак го чета - такова пълно и разнообразно кафеусещане и много смях. Благодаря за страхотната публикация! :)\nранни записвания 2012 в Турция 28 ноември 2011 г., 22:56 ч.\nмного обичам турско кафе, няма по-хубаво начало на деня от отва със силно турско кафе :)\nТайланд 6 февруари 2012 г., 20:47 ч.\nточно такова кафенци искам както на снимкта, горещо и ароматно ще ми дойде идеално в тези ледени дни\nпочивка малта 8 март 2012 г., 9:52 ч.\nДаа, деня неможе да започне без чаша кафе :) Статията ти е много интересна и забавна, особено разказа на ефенди. Честно казано за първи път чувам, че гръцкото кафе е сладко. Пила съм гръцко кафе в една гръцка сладкарница (в София) е по-ужасно нещо няма. Страшно горчиво и силно, чак гадно. От тогава никога не си поръчвам гръцко кафе. Но бих опитала кубинско, ако кардиолога ми каже, че е безопасно за мен :)\nпочивка малта 8 март 2012 г., 9:57 ч.\nСетих се за още едно кафе на пясък. Не съм пила такова нещо и ми е много любопитно какво пък толкова е то. От няколко познати и приятели съм чувала, че било страхотно и го правили на морето най-вече. Доста сме пътували по бългорското черноморие и не съм срещала заведение, в което да предлагат заветното кафе. Ако някой знае моля да позсказва :)\nМадагаскар 8 март 2012 г., 20:23 ч.\nна мен турското кафе ми е любимо, поздрави до всички и приятна вечер\nМадагаскар 24 март 2012 г., 13:37 ч.\nв Македония много се пие турско кафе, а и на мен ми е любимото, просто другите не ме събуждат\nекскурзия дубай 9 юли 2012 г., 15:16 ч.\nСтранно, че казваш че гръцкото кафе е сладко. Аз съм останала с впечатлението, че това е може би най-горчиво-гадното кафе на света. Впечатленията са ми от една гръцка сладкарница у нас и наистина на друго място такова кафе не съм вкусвала. Интересен е и факта, че кафето го свързваме със сладки приказки и винаги го пием на спокойствие. Ако е на крак не би било толкова вкусно. Чак сега като прочетох поста ти се замислих за това :)\nекскурзия дубай 9 юли 2012 г., 15:19 ч.\nА рано сутрин наистина ни се струва, че без всичко можем, но без кафе не. За това може би това е едно от най-важните първостепенни неща в живота рано сутрин. Наистина сме възприели повече ориенталските навици свързани с кафето отколкото европейските. И специално на мен така и ми харесва повече :)\nдоставка на алкохол 27 юли 2012 г., 20:11 ч.\nСтатията много ми хареса, хем е весела, хем научих някои факти за кафето. Прииска ми се да пробвам кафе на пясък, някой дали знае къде правят такова и изобщо предлагат ли някъде?\nдоставка на алкохол 27 юли 2012 г., 20:18 ч.\nОстанала съм с впечатлението, че гръцкото кафе е просто нес кафе. Но знам, че имат много хубава практика да го сервират с чаша вода.\nчанта 21 септември 2012 г., 11:39 ч.\nНе пия кафе, просто не ми понася дори миризмата.И ми е много интересно като се започне рано сутрин в офиса всички тичат за кафе и разхождат разни чаши.Наистина за някой ден без кафе не е възможно, явно има нещо наркотично в него, което пристрастява..знам ли.За турското кафе съм чувала , че е най-хубавото.Даже аз самата веднъж опитах, понеже имам приятели кюрди, но с цел след това да ми гледат.Наистина се получават различни фигурки от утайката на кафето.Може да се направи статистика на ден колко кафе пие човечеството , чудно ми е каква ли цифра ще се получи.\nнова година Лондон 9 октомври 2012 г., 12:41 ч.\nКафето....някои не могат дори и без ароматът му.Много гледат на кафе.Статията е интересна.\nперилни препарати 24 октомври 2012 г., 14:32 ч.\nКафето от снимката изглежда с доста голяма пяна, доколкото знам, това е хубаво.Аз лично не съм много по кафето, даже изобщо не пия.Не знаех, че двата основни вида са максусия (вари се с любов и за добре дошли, значи максус) и сиктеруша - дискретно подсказва на гостите, че посещението е завършено.хаахах което в България не бих казала, че това би означавало Интересно е че в Босна има и кафе - доливуша (или разговоруша), когато се долива, за да трае удоволствието по-дълго.Много любопитно.При нас с кафето се раждат наистина какви ли не неща, истина или до украсени......това са подробности.Страхотна статия.\nморе в турция 19 декември 2012 г., 13:53 ч.\nСутрешно събуждане с аромат на кафе, мечта за доста голяма част от населението. Хареса ми това деление кой къде и какво пие в различните части на света .." Тук най-напред са двата основни вида: максусия и сиктеруша - дискретно подсказва на гостите, че посещението е завършено. В Босна има и кафе - доливаша, когато се долива, за да трае удоволствието по-дълго." Имайки предвид българският гостенин как се заседява и унася и забравя, че не си е вкъщи може би това леко подсказване е идеално хахах не знаех че има благодаря за статията.\nсчетоводни къщи София 26 декември 2012 г., 14:22 ч.\nголям процент от балканските хора немогат да си представят сутринта без кафе, малко или много това се разрасна в последните години след прехода, като по-нова мода повлияна от западните кафета като шварц-филтър кафе и експресо кафето; в Македония най-разпространено обаче така нареченото "турско кафе", което се важи в джезве\nкарнавал Венеция 28 декември 2012 г., 20:01 ч.\nКафето е важна стъпка или по точно сутрешна крачка в живота на голяма част от населението на Земята. Самият аромат събужда някои и това е първото нещо, за което се сещат когато отворят очи. Какви ли не модели има на кафета, видове сортове, но тайната се рие в неговата направа."латиноамериканското "Негра кафе", италианските еспресо и капучино през френското филтър до супер-сладкото гръцко кафе в чашка като напръстник и австралийското , което и не прилича на кафе, а на чорба със следи от кофеин" нямах представа, че има такива модели. Статията е невероятна, радвам се че попаднах на нея.\nсупермаркет 8 февруари 2013 г., 13:10 ч.\nЕх дано някой ден и аз мога да се похваля с подобно изказване че съм пила всякакви кафета както пишеш в статията си...."... Господине - каза разгневено той, - тук се пие сам гръцко кафе! Ако желаете турско, ето - отсреща е Мала Азия, плувайте...Мога да кажа че съм опитвал почти всички кафета на света, од блудкавото американско кафе, което се пие в специална чаша за кафе с мляко; латиноамериканското "Негра кафе"" само какви странни имена и да се чудиш как може да има все по интересни и вкусни кафета, а пък за техният аромат да не говорим!Блога е интересен продължавай да ни радваш!\nсугестопедия 10 февруари 2013 г., 16:20 ч.\nТемата за кафето наистина е много интересна! Не се бях замисляла, че ние, които сме по-наизток наистина обичаме да си пием кафето дълго. Може би за това винаги си купуваме дълго кафе. Дълго и силно! Аз не съм опитвала толкова много различни кафета, но бих опитала кубинското. За него са ми казвали, че сърцето ти така почва да тупка, че имаш чувството че ще изхвръкне. Американското шварц кафе наистина е като чай - това поне съм опитвала :) Италианското е точно по наш вкус, но твърде късо, за да му се насладим с една цигарка преди началото на работния ден. Чувала съм, че бразилското кафе също е много добро както и турското. Гръцко кафе съм пила в гръцка сладкарница у нас и впечатленията са ми ужасяващи - ужасно гадно горчиво, без аромат и колкото и захар да слагаш вкуса не омеква...\nсугестопедия 10 февруари 2013 г., 16:22 ч.\nсугестопедия 10 февруари 2013 г., 16:27 ч.\n"В Босна има и кафе - доливуша (или разговоруша), когато се долива, за да трае удоволствието по-дълго." това много ми допада, да ти доливат кафе, за да върви разговора. Опасявам, че в България ако направят такова всички ще киснат по 6 часа на сладки приказки и накрая кафето ще фалира :) На мен много ми харесват турските сладкарници - пълни са с невероятни сладки, баклави и други изкушения и хубаво горчиво кафе, за да уравновесява сладостта. Рядко сядам в такива, но е голям кеф за мен. Имаше такова кафене-сладкарница на Пиротска, където минаваше трамвай тройка. Отдавна не съм сядала там и не съм сигурна дали още съществува, но беше точно в ориенталски стил.\nдоставка на кафе 28 февруари 2013 г., 12:52 ч.\nПоздравления за хубавата статия или по скоро разказ за кафето.С мирис на кафе започва всяка сутрин на голяма част от хората. хареса ми тази част.....'латиноамериканското "Негра кафе", италианските еспресо и капучино през френското филтър до супер-сладкото гръцко кафе в чашка като напръстник и австралийското , което и не прилича на кафе, а на чорба със следи от кофеин...Но никога и никъде не съм открил неповторимия вкус и аромат на кафето, което горе, под Вратнишката порта, печеше в прибора си и чукаше с дървен токмак ......" има места където дори и най-обикновенно кафе ни се струва уникално и неповторимо, зависи кой го е направил и къде се намираме, каква е историята му.\nРанни записвания в Турция 20 февруари 2014 г., 18:14 ч.\nРадвам се че ни пишете и се надявам да продължавате в бъдеще да ни изненадвате.Кафето е от изключителна важност особено рано сутрин когато за някои това им действа събуждащо и ако не поемат сутрешната си доза никотин са изключително раздразнителни.Не знам дали им идва от вътре или наистина не се чувстват добре, явно до такава степен са свикнали със силната напитка че няма как да живеят без нея.Тук пишете за различни модели кафето, за някои дори не бях и чувала, но ето че никога не е късно да се образоваме нали така.Знам че турското кафе е силно и , но там на почит е и чаят.


Любовни истории в Операта през февруари - 24chasa.bg\nhttps://www.24chasa.bg/ojivlenie/article/9430081 Любовни истории в Операта през февруари Любовни истории в Операта през февруари 24 часа онлайн www.24chasa.bg 20.01.2021 14:41; 24 часа онлайн\n5, 6 и 7. 02 ШРЕК\nМюзикъл за младата публика\nГолямо, зелено с добро сърце… Познахте! Шрек!\nВ един невероятен мюзикъл добрият зелен Шрек попада в необичайни ситуации и се бори за любовта на прекрасната Фиона. Компания им правят приказни герои от анимационните филми на Disney – Питър Пан, лорд Фаркуад, Магарето, Синята брада, Пинокио, рицари, елфи и т.н.\n„Шрек“ е шеметна постановка на американския режисьор Уест Хайлър по музика на Джанин Тезори и стихове на Дейвид Линдзи-Абер.\nПодготвили сме за нашата най-млада публика фантастична приказка по книгата на Уилям Стайг и анимацията на DreamWorks.\nДинамично, цветно и забавно, за малки и големи – подарете си преживяването „Шрек“!\n10.02 КАРМЕН – СЮИТА / БОЛЕРО\nСпектаклите „Кармен“ от Бизе – Шчедрин и „Болеро“ от Морис Равел са близки по сюжет. Ще се насладите на великолепната интерпретация на примабалерината Марта Петкова, премиер-солистите Никола Хаджитанев и Емил Йорданов, и Венера Христова и Джон Абенанти.\nИталианският хореограф Фреди Франдзути прави своя оригинална партитура на „Болеро“ за балетния ансамбъл на Софийската опера. Неговата основна „пандемична“ концепция е, че по време на танца балетните артисти не се докосват в нито един момент.\nСпектакълът се играе на запис.\n12.02 ВАГНЕР – Концерт\n„Любовните копнежи в музиката на Рихард Вагнер“\nАрии и дуети из оперите „Тристан и Изолда“, „Лоенгрин“, „Зигфрид“, „Танхойзер“ ще представят Радостина Николаева, Мариана Цветкова, Мартин Илиев, Цветана Бандаловска, Бисер Георгиев, Силвана Пръвчева и Костадин Андреев. Клавирният съпровод е на Йоланта Смолянова.\n13 и 14.02 МАММА МИА!\nХитовият мюзикъл "MAMMA MIA!" се завръща в Операта.\nРежисьорът на постановката Пламен Карталов споделя: "Песните на ABBA превръщам в театър на ситуации и сцени, в които публиката няма да стои като на поп концерт, а ще участва в действието. Вълнуващ спектакъл, в който артистите говорят, играят, пеят и танцуват с пълна си естественост и отдаденост, страст и професионализъм".\nЛибретото на Катрин Джонсън по идея на Джуди Креймър ни пренася на гръцки остров, където любовта, страстите и изненадващите ситуации ни въвличат в завладяваща романтична комедия.\nКато в забавна игра, на прага на венчилото си, младата Софи изпраща писма до тримата си вероятни бащи и подлага на изпитание майка си Дона, която е крила от нея младежките си любовни увлечения. Тези романтични истории от миналото се превръщат в житейски уроци по мъдрост и зрялост.\n„Травиата“ е една от най-популярните опери в света. Трагичната история на Виолета Валери и Алфред Жермон ще пресъздадат Станислава Момекова и Емил Павлов.\nЗа първи път в ролята на Жорж Жермон ще се представи Веселин Михайлов. Диригент на спектакъла е Евън-Алексис Крист, вече познат на софийската публика от премиерните спектакли на „Електра“ от Рихард Щраус. Постановката е на Пламен Карталов.\n19.02 /27.03 НОРМА\nВинченцо Белини е автор на едни от най-красивите оперни мелодии, сред които прочутата ария „Каста Дива“.\n„Норма“ е история за любов, дълг и саможертва, която ще представим в сценична концертна версия с участието на Габриела Георгиева, Гергана Русекова, Мартин Илиев и Петър Бучков.\n20 и 21.02 ЛЕШНИКОТРОШАЧКАТА\n„Лешникотрошачката” е сред най-обичаните балети.\nИсторията на едно малко момиче в празничната нощ, на което предстои незабравимо вълшебно пътешествие.\nПодарете си тази вълшебна балетна постановка "Лешникотрошачката" с красивата музика на П. И. Чайковски.\nОбречената любовна история на Джакомо Пучини – между певицата Флория Тоска и художника Марио Каварадоси – ни показва на какво е способна една жена в името на любовта.\nВ главните роли Радостина Николаева – Тоска, Костадин Андреев – Марио Кавардоси и Венцеслав Анастасов – Скарпия.\nИскрящата музика на Росини ще ви зареди с много радост и добро настроение.\n27.02 КАРМИНА БУРАНА\nВдъхновението идва от текста на средновековния поетичен сборник „Кармина Бурана". Група странстващи проповедници осъзнават, че светът не се управлява от моралните принципи, които са им били внушавани. Тогава те се гмурват изцяло и със страст в живот, пълен с наслади.\nСюжетът за трудния преход от младостта към зрелостта използва идеи и представи от въображението на тези млади хора. По знаменитата музика на Карл Орф, хореограф е Фреди Франдзути.\nСъс солисти, хор, балетен ансамбъл и оркестър на Софийската опера.\nВ главните роли: Виолета Радомирска и Даниел Дамянов.


Защо през август в млякото ни може да усетите аромат на пушек? - Harmonica\nВсяка година в разгара на лятото идва денят, в който главният технолог на мандрата ни Тома изпраща мейл до всички, в който пише: „Искам да ви информирам, че при днешната доставка на сурово мляко долових съвсем лек аромат от познатия ни вече такъв на загоряло, който ни съпътства през месец август.„. Няколко дни по-късно получаваме и първите мейли и обаждания от клиенти, които се оплакват от „миризма на пушек“ или от „неестесвена съставка в млякото“ и дори ни съветват да „си измием тенджерите“.\nКогато това се случи за първи път, обърнахме всичко с главата надолу. Направихме основна проверка на всички машини в мандрата, на цистерната, на хладилните вани във фермите, но така и не открихме откъде идва, а докато си блъскахме главите, той взе, че внезапно изчезна. На следващата година се случи абсолютно същото. Тогава започнахме да питаме и да търсим отговора на тази мистерия. И открихме отговора на най-неочакваното място – на пасището, в ето тази трева.\nТова е комунига (Melilotus officinalis), която цъфти през август и е източник на този специфичен аромат. Знаете, че кравите ни са свободни да избират сами какво и кога да пасат. Затова млякото им има различен вкус и аромат през сезоните. Това е прекрасно, защото полезните вещества, които се съдържат в пашата им са изключително разнообразни – сапонини, сурови протеини, горчиви и дъбилни вещества, захари, различни минерали и други. В августувските жеги кравите явно наблягат на горчивите листа на комунигата и така ни дават опушения аромат на млякото.\nТова се усеща най-силно в сметаната, поради високота й масленост и факта, че повечето ароматни вещества са мастноразтворими и се развиват с помощта на мазнините. Кефирът е следващият „потърпевш”, тъй като е пълномаслен, а поради бавната ферментация от приблизително 15 часа, при него има освобождаване на много ароматни вещества, в това число и на тази специфична миризма на пушек. Усеща се и в киселото и прясно мляко, дори и в айряна.\nЗа да не ви притесняваме с този странен нюанс, докато приключи цъфтежа на комунигата, фермерите ще сменят пасищата на кравите, но е невъзможно изцяло да се контролира пашата и най-вероятно в следващите седмици ще ви озадачаваме с нетипични млечни нюанси. Не се тревожете, не е от химикали, изкуствени торове или вредни пестициди. Макар и специфичен на вкус, този аромат в никакъв случай не е свързан с опасни за здравето съставки и не би трябвало да е с нас повече от две три летни седмици.\nПубликувано в Айрян, Истории, Кашкавал, Кефир, Кисело мляко, Масло, Продукти, Прясно мляко, Сирене, Сметана


Начало Общество Политика ЦИК обяви финалните резултати от изборите\nОбщият брой действителни гласове е малко над 3.2 млн.\n07:31 09.04.2021 3857 ~ 1 мин. четене\nЦентралната избирателна комисия (ЦИК) обяви финалните резултати от парламентарните избори и окончателното разпределение на мандатите между 6-те политически формации. Най-много депутати в следващото Народно събрание ще има коалицията ГЕРБ – СДС – 75.\nВтората политическа сила, а именно партията на Слави Трифонов „Има такъв народ“, взима 51 места в следващия парламент. БСП получава 43 мандата, ДПС – 30. Те са следвани от „Демократична България“ с 27 места и „Изправи се! Мутри вън!“, които получават 14 мандата.\nПреди да публикува окончателните резултати ЦИК извади от листите премиера Бойко Борисов и още седем отказали се депутати. Припомняме, че вчера министър-председателят обяви, че е подал заявление за отказ да бъде народен представител. Павлин Ганчев от ГЕРБ също е последвал примера му. Другите шестима са от ДПС – Хасан Азис, Искра Михайлова, Ресми Мехмед Мурад, Десислава Димитрова Тодорова, Каролина Симеонов Кьолер и Николай Тонев Колев.\nСпоред данните на ЦИК общият брой действителни гласове е 3 247 754, като тези от машинното гласуване са 789 957. Общият брой на действителните гласове с отбелязан вот „Не подкрепям никого“ е 47 749.


Етикетът в Кендо « Българска Федерация по Кендо\nЕтикетът е особенно важна част в Кендо. Основните правила идват от сложната социална система на Япония. С една дума, Кендо етикетът е основан на респект – към сенсея, към по-напредналите, към екипировката и т.н. На практика не е толкова просто. Има предписание за почти всяко движение и неспазването им може да се разбере като знак за непълно обучение, а в определени случаи – и като обида.\nОсновен етикет в доджото\nНикога не изпълнявай традиционната любезност непринудено или небрежно. Спри и се поклони, когато влизаш или излизаш от доджото. Поздравявай своя сенсей и кендоките в първия възможен момент, особено сенсея. Съответните поздрави са: охайо годзаимасу (добро утро), конничи уа (добър ден), конбан уа (добър вечер). Когато се обръщаш към учителя, използвай титлата сенсей. Бъди внимателен, слушай внимателно напътствията и отговаряй незабавно. Бъди готов за напътствията на по-напредналите и ги следвай. Не сядай преди тях. Не завършвай поклона си и не мести екипа си преди тях. Когато се подреждаш в редица, заставай винаги зад тези с по-висок ранг. Например, когато сядаш в строй, равнявай котето и мена и коленете си с тези по-напредналите. Следи за начинаещите и се грижи за тях. Винаги стой и сядай правилно, когато си в доджото. Не се влачи и не настъпвай нищо – особено не настъпвай шиная си. Не пълзи, за да наместиш позицията си, когато си в сеидза или сонкйо – стани и се премести. Когато заставаш в сейдза, постави първо лявото си коляно. Когато ставаш от сейдза вдигни първо дясното си коляно. Не използвай ръцеъте си да подпомогнеш ставането си. Не върви пред сенсея или кендоки с по висок ранг, когато стоят в сейдза. Отдавай уважение на кендоките, когато си заминават, особенно на сенсея. Например: оясуми насай (лека нощ) и сайонара.\nОсновен етикет, засягащ облеклото и екипировката\nСлужи си с облеклото и екипа си внимателно и с уважение. Увери се, че са сгънати стегнато, без висящи или хлабави части. Използвай шиная си с уважение. Не го настъпвай, не го изпускай, не се подпирай на него и не го влачи. Бъди сигурен, че е винаги добре стегнат и няма пукнатини. Обличай хакамата и кейкогито си спретнато. Увери се, че кейкогито е добре прилепнало и не се издува отзад или отпред. Когато обличаш хакамата си, слагай първо левия си крак; когато я събличаш, изваждай първо десния.\nОсновен етикет по време на практика\nКогато практикуваш с по-напреднал, благодари му с онегаи шимасу в началото и с аригато годзаимаща в края. Тренирай старателно. Не сядай по време на практика, освен когато оправяш екипа си. Не се включвай в безсмислени разговори. Не допускай сенсеят да чака, когато е готов за практика. Не носи украшения по време на практика. Изпълнявай пицу рей и дза рей правилно. Не прегъвай врата или кръста си. Задръж поклона, преди да се върнеш в изходна позиция. За да извадиш шиная си, първо изпълни рицу рей към противника си, после повдигни лявата си ръка до кръста и направи три големи крачки напред. Извади шиная, заеми чудан но камае и клекни в сонкйо. Дръж гърба си изправен и гледай само напред. За да прибереш шиная, първо заеми чудан но камае и клекни в сонкйо. После върни шиная до кръста си. Стани и направи пет малки крачки назад. Отпусни лявата си ръка и направи рицу рей. Дръж гърба си изправен и гледай само напред.\nЗабележка: Кендо етикетът и дълбочината му може да са различни при различните сенсеи и в различните доджота. Научи етикета, преподаван в твоето доджо.\nЕкипировката в Кендо\nКратка история на Кендо